เล็ง SET ปรับลงตามตปท. คาด “ฟันด์โฟลว์” ไหลออก หลังบอนด์ยีลด์พุ่งเกือบ 2%
เล็ง SET ปรับลงตามตปท. คาด “ฟันด์โฟลว์” ไหลออก หลัง “บอนด์ยีลด์” สหรัฐฯอายุ 10 ปี พุ่งแตะระดับ 1.87% สูงสุดในรอบ 2 ปี
19 ม.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้ปรับตัวลง เป็นไปตามตลาดหุ้นอื่นในภูมิภาคเอเชียและต่างประเทศ จากความกังวลต่ออัตราผลตอบแทนพันธบัตรรัฐบาลสหรัฐอายุ 10 ปี (Bond Yield) ที่ปรับตัวขึ้นแตะระดับ 1.87% สูงสุดในรอบ 2 ปี ส่งผลให้ธนาคารกลางสหรัฐ (เฟด) อาจปรับขึ้นอัตราดอกเบี้ยมากกว่าที่คาดการณ์
อย่างไรก็ตามตลาดฯ บ้านเราคงไม่ได้ปรับตัวลงแรง เนื่องจากราคาน้ำมันดิบพุ่งขึ้นแตะระดับ 1.60 เหรียญสหรัฐ/บาร์เรล สูงสุดในรอบ 7 ปี หลังมีรายงานว่ากลุ่มกบฏฮูตีได้ก่อเหตุโจมตีสหรัฐอาหรับเอมิเรตส์ (UAE) ซึ่งส่งผลให้เกิดความกังวลว่าสถานการณ์ในตะวันออกกลางจะทวีความรุนแรงมากขึ้นและส่งผลกระทบต่ออุปทานน้ำมัน ซึ่งด้วยปัจจัยดังกล่าวจะส่งผลดีต่อหุ้นกลุ่มพลังงานที่น่าจะช่วยพยุงตลาดฯ เอาไว้ได้
ทั้งนี้พร้อมให้แนวรับบริเวณ 1,650-1,640 จุด แนวต้านอยู่ที่ 1,670 จุด